Esjee & Ashleigh se pret verlowing fotosessie - Mooi Troues
Esjee & Ashleigh se pret verlowing fotosessie
Ons deel met Mooi Troues se lesers Esjee en Ashleigh se pret verlowing fotosessie, 'n voorbeeld met veelsydige idees vir paartjies wat besig is om hul eie fotosessie te beplan. 'n Verlowing fotosessie het verskillende doele. Een is om julself net te geniet gedurende die fotosessie. Dit is belangrik om pret te hê gedurende die verlowing fotosessie. As dit jul eerste fotosessie saam is, is dit die kans om dit te oefen voor jul troudag. Dit is ook daar om jou fotograaf beter te leer ken.
Ashleigh en Esjee het baie pret gehad gedurende hulle verlowing fotosessie. Verskillende agtergronde gee die foto's verskillende effekte en 'n ander gevoel. Daar is foto's met Esjee se baadjie aan wat die foto's 'n meer formele gevoel gee. Dan is daar sonder sy baadjie, wat die foto's 'n meer informele gevoel gee. Dit is eintlik 'n oulike idee vir paartjies wat net effens die styl wil verander, sonder om 'n hele nuwe uitrusting aan te trek.
As jy 'n verlowing fotosessie beplan, vind gerus fantastiese fotograwe in Mooi Troues se Trougids. Rol af om Ashleigh en Esjee se pret verlowing fotosessie te kyk en meer te lees oor hul liefdesreis as paartjie.
Ons het ontmoet by 'n gesamentlike vriend se verjaarsdag-ete ontmoet. Ons was vir 1 jaar en 4 maande in 'n verhouding voordat ons verloof geraak het.
Esjee het vir Ashleigh verras met 'n Kaapstad vakansie vir haar verjaarsdag. Dit was haar 1ste keer as "toeris" in die Moederstad. Hul het vroeg die dag begin by Muizenberg. Van daar af Boulders Beach toe, en toe op by Kommetjie se lighuis. Hy het haar by Chapman's Peak gevra (dit was haar 1e keer daar).
Met haar nooiensvan wat Chapman is, het hy gedink dit is die perfekte plek. Ons het verloof geraak op 8 Desember 2018, was ons 1 jaar en 4 maande herdenking daardie dag. Een van ons baie goeie familie vriende wat in Kaapstad bly het ons by Chapman's Peak gekry, voordat hy saam ons by Houtbaai middagete sou hê. Hy het gehelp om foto's te neem. Sy het van niks geweet nie en dit was alles 'n groot verrassing vir haar.
Ashleigh: Esjee se positiwiteit en optimisme.
Esjee: Ashleigh se liefdevolle natuur.
Die oorspronklike plan was om vir so jaar te wag en dan te trou. In Januarie 2019 het ons al begin om na venues te kyk vir 2020. Ons het besluit om 2 Mei 2020 te trou
Dit was 'n totale verassing vir Ashleigh. Esjee het sy eie inisiatief gebruik en die ring self ontwerp. Ashleigh het net altyd gesê dat sy 'n ovaal steen soek.
Ons wou graag saam met die fotograaf werk sodat ons mekaar kan leer ken. Die foto's was ook vir die uitnodigings gebruik.
Die fotograaf het baie gehelp met die organisering van die fotosessie. Ons was in haar bekwame hande gewees.
Verwagtinge: die opgewondenheid om saam die troue van ons drome te beplan.
Vrese: dat KOVID-19 ons hele plan gaan belemmer en gaan maak dat ons nie die troue van ons drome gaan kan ervaar nie.
Die seremonie moet buite in 'n woud wees. Dekor moet romanties, tog minimalisties wees. Die aand moet net 'n partytjie wees waar al ons vriende en familie ons liefde saam ons kan vier.
Ja, ons moes ons troue 3 keer geskuif het. Oorspronklike datum was 2 Mei 2020, toe 13 Junie 2020 en toe uiteindelik 13 Maart 2021. Ons moes ook die wittebrood uitstel en het nog glad nie 'n nuwe datum vasgestel nie as gevolg van die huidige reis-beperkings.